CELEX: 32010D0586
Language: sl
Date: 2010-09-30 00:00:00
Title: 2010/586/EU: Sklep Komisije z dne 30. septembra 2010 o dajatve prostem uvozu blaga, namenjenem za brezplačno razdeljevanje ali uporabo žrtvam poplav, ki so se zgodile maja 2010 na Poljskem (notificirano pod dokumentarno številko C(2010) 6624)

1.10.2010   
            
            
               SL
            
            
               Uradni list Evropske unije
            
            
               L 259/19
            
         SKLEP KOMISIJE
   z dne 30. septembra 2010
   o dajatve prostem uvozu blaga, namenjenem za brezplačno razdeljevanje ali uporabo žrtvam poplav, ki so se zgodile maja 2010 na Poljskem
   (notificirano pod dokumentarno številko C(2010) 6624)
   (Besedilo v poljskem jeziku je edino verodostojno)
   (2010/586/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1) in zlasti člena 76 Uredbe,
   ob upoštevanju prošnje Vlade Poljske z dne 2. junija 2010 za dajatev prost uvoz blaga, namenjenega za brezplačno uporabo žrtvam poplav, ki so se zgodile maja 2010 na Poljskem,
   ob upoštevanju naslednjega:
   
               (1)
            
            
               Poplava je elementarna nesreča v smislu naslova XVII C Uredbe (ES) št. 1186/2009; zato je utemeljeno dovoliti dajatve prost uvoz blaga, ki izpolnjuje zahteve iz členov 74 do 80 zgoraj navedene Uredbe (ES) št. 1186/2009.
            
         
               (2)
            
            
               Za njeno ustrezno obveščenost o uporabi blaga, odobrenega za dajatve prost uvoz, mora Vlada Poljske Komisiji sporočiti, katere ukrepe je sprejela za preprečitev uporabe navedenega brez dajatev uvoženega blaga za druge namene, kakor je navedeno.
            
         
               (3)
            
            
               Komisija mora biti obveščena tudi o obsegu in naravi opravljenega uvoza.
            
         
               (4)
            
            
               Posvet z drugimi državami članicami v skladu s členom 76 Uredbe (ES) št. 1186/2009 je bil opravljen –
            
         SPREJELA NASLEDNJI SKLEP:
   Člen 1
   1.   Blago, ki so ga državni organi ali organizacije, ki so jih odobrili pristojni poljski organi, uvozili za sprostitev v prosti promet in ga bodo brezplačno razdelili žrtvam poplav, ki so se maja 2010 zgodile na Poljskem, ali ga dali v brezplačno uporabo tem žrtvam, pri čemer blago ostane lastnina zadevnih organizacij, se uvozi prosto uvoznih dajatev v smislu člena 2(1)(a) Uredbe (ES) št. 1186/2009.
   2.   Tudi blago, ki ga za sprostitev v prosti promet uvozijo agencije za pomoč, da bi zadovoljile svoje potrebe med opravljanjem dejavnosti, se uvozi dajatev prosto.
   Člen 2
   Vlada Poljske Komisiji najpozneje 31. decembra 2010 sporoči seznam odobrenih organizacij iz člena 1(1).
   Člen 3
   Vlada Poljske Komisiji najpozneje do 31. decembra 2010 sporoči vse informacije o naravi in količinah različnega blaga, razdeljenega po širokih kategorijah izdelkov, uvoženega dajatev prosto na podlagi člena 1.
   Člen 4
   Vlada Poljske Komisijo najpozneje 31. decembra 2010 seznani z ukrepi, ki jih sprejema za zagotovitev upoštevanja členov 78, 79 in 80 Uredbe (ES) št. 1186/2009.
   Člen 5
   Člen 1 tega sklepa se uporablja za uvoz med 1. majem 2010 in najpozneje 30. novembrom 2010.
   Člen 6
   Ta sklep je naslovljena na Republiko Poljsko.
   
      V Bruslju, 30. septembra 2010
      
         
            Za Komisijo
         
         Algirdas ŠEMETA
         
            Član Komisije
         
      
   
   
      (1)  UL L 324, 10.12.2009, str. 23.